Digues-me de quines mencions de organitzacions parla el text següent:
Sí? Bon dia, diputats i diputades. Gràcies, presidenta. Bé, avui portem a votació el Compte general de la Generalitat de Catalunya emès per la Sindicatura de Comptes corresponent a l'exercici 2018, que es va iniciar, recordem-ho, el 2018, amb la pròrroga dels pressupostos del 2017, i que com bé ens explicava el síndic major, engloba el compte la Generalitat, els comptes de les entitats del sector públic participades de manera majoritària per la Generalitat, les entitats independents i els comptes de les entitats públiques que pengen de la Generalitat. Nosaltres també volem posar en relleu, com han fet a les dues persones, els dos diputats que han parlat amb anterioritat, doncs, que és una certa anomalia, no?, que estiguem discutint els comptes del 2018. Tot i que jo no m'atreviria a qualificar-ho d'«anomalia democràtica» i menys que ho qualifiqui d'anomalia democràtica aquell grup que fa escassament uns minuts ha demanat la intervenció, no?, d'aquesta cambra, on resideix precisament la sobirania popular. Bé, el nostre vot al Compte general de la Generalitat, com ja ha vingut sent en els darrers anys, serà el d'abstenció, sobretot la nostra posició d'abstenció té molt a veure amb el vot particular que emet un dels síndics. Un vot particular que es va repetint en el temps de forma regular des de l'any 2007, i al que no s'ha prestat atenció, i per nosaltres el que diu aquest vot particular és important. Perquè aquest vot particular, o almenys la lectura que en fem nosaltres, que esperem que sigui la correcta, és que no podem tenir una radiografia plena del que són els comptes de la Generalitat, que, en qualsevol cas, el que tenim és una imatge a vista d'ocell. I això tampoc no es resoldrà quan tinguem tots aquests comptes consolidats, que ens deia que ja s'està treballant, que en queden uns quants, però que no hi són tots. Però encara que féssim l'estudi de totes aquestes comptes consolidades, igualment no ens quedem amb una radiografia plena dels comptes, sinó que ens quedem amb una..., no?, una cosa dermatològica a la superfície. D’acord, per què... amb el què no hem entrat a fons? I és que no fem una anàlisi profund de l'estat de compromisos de despesa adquirits amb càrrecs d’exercicis futurs, i l'altra cosa que també se'ns diu que s'hauria d'entrar a una anàlisi profunda de les fórmules de col·laboració publicoprivada i fiscalitzar si s'ajusten a la realitat
Sindicatura de Comptes, Generalitat, Generalitat de Catalunya